 Proza - : - Catre conducerea universului, de mihai nedelcu : - Catre conducerea universului, de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) > Marea... (Proza) > Romanii... (Proza) > Romania la... (Proza) > Fenomenul... (Proza) > Scrisoarea... (Proza) > Cu tata ... (Proza) > sedinta... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Concediu la... (Proza) > Aventurile... (Proza) > Tragedia... (Proza) > Tragedia... (Proza) > Povestea... (Proza) > Ora de... (Proza) > Schita... (Proza) > Tragedia... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14003173 Catre_conducerea_universului,' > Vizionari: 1733 > Catre conducerea universului, proza [ ] proza umoristica - - - - - - - - - - - - - - - - - - - - - - - - - de mihai nedelcu [pieijdi ] 2012-03-16 | | Subsemnatul ilie, sfant de grad intai, angajat al Raiului cu norma intreaga pe perioada nedeterminata si responsabil cu furtunile si descarcarile electrice din atmosfera terestra, declar ca mi-am indeplinit intotdeauna sarcinile in desavarsita pace si armonie, neavand la activ nici o sesizare sau reclamatie oficiala. Este adevarat ca in Paradis se mai aud uneori comentarii rauvoitoare provenind mai ales din partea trasnitilor dreptcredinciosi, dar dupa cum am spus-o de o mie de ori, nu este vina mea ca protectia muncii lasa de dorit sau ca ei s-au plasat drept in calea fulgerului. Revenind la subiect, in ciuda bunelor mele calificative, acum trei ani mi-a fost incredintata misiunea (nemeritata sustin eu si de loc usoara, Doamne), de a cerceta situatia care persista la fel de infricosatoare in regiunea numita de creaturile Tale, Romania. De asemenea, in calitate de prim consultant in problemele Pamantului mi s-a cerut intocmirea unui raport amanuntit care sa contina sugestii pentru rezolvarea problemei grave din spatiul Carpato-Danubiano-Pontic. Semestrial i-am prezentat rapoartele mele Prea Sfintiei Sale Petru cel Mare, nume de cod Portarul, solicitand in repetate randuri retragerea mea din aceasta misiune care, recunosc, ma depaseste in toate privintele. Din pacate Sfintia Sa nu intelege problemele climatice care au aparut din cauza stagnarii mele mult prea indelungate asupra unui teritoriu atat de restrans. Discutam in prezent de inundatii mai ceva ca pe vremea Potopului, fabricile de paratrasnete produc 30% din PiB, iar Venetia a dat faliment din cauza concurentei neloiale din partea unor asezari precum Slatina sau Buzau. in consecinta sunt nevoit sa Va deranjez cu aceasta solicitare, nu inainte de a Va expune inca o data situatia de la Marea Pogorare pana in prezent. Dupa cum bine se cunoaste, acum zece ani situatia pe Pamant a devenit critica. Epuizand carbunele si petrolul, oamenii au cautat cu inversunare noi surse de energie. Mii si mii de cercetatori si-au zdruncinat creierii cu teoriile oferite de mari fizicieni precum Newton, Einstein, Bohr si altii de teapa lor, in realitate niste ingeri usori la minte care au crezut ca stiinta Ta poate fi inteleasa de fratii maimutelor. Rezultatul a fost ca omul in prima etapa a ars tot lemnul, apoi a trecut la plantele mici, au urmat algele si si-ar fi ars si animalele ce mai traiau in gradinile zoologice daca nu aparea un frustrat sexual, plin de cosuri, care din greseala a dat peste formula corecta a fuziunii nucleare. Unii spun ca n-ar fi fost chiar greseala, ca si Lucifer ar fi rezolvat vreo trei diferentiale acolo dar dovezi clare, ca de obicei, nu exista. Sigur ca si fisiunea mai demult descoperita era destul de rea dar macar distrugea un oras doua acolo, nu toata planeta plus o buna parte din sistemul solar care, sa recunoastem, n-a facut de cand se tot roteste ca titirezul, rau la nimeni. La asta s-a adaugat ascensiunea fara precedent a oligofrenilor la conducerea statelor dominante, situatie care a degenerat rapid in declansarea unui razboi nemilos pentru acapararea zonelor turistice de pe Glob. Cartierul rosu din Amsterdam a insemnat in final distrugerea definitiva a Olandei si surprinzator a Belgiei (analistii sustin ca din simpla asociere). Ei bine, cu cateva minute inainte de lansarea bombei nucleare cu fuziune de hidrogen, Tu Doamne ai hotarat salvarea planetei si interventia divina. Armata de ingeri si sfinti in frunte cu cei sapte arhangheli a pogorat pe Pamant, Gavril a sparlit bomba si a sters-o cu ea in galaxia vecina, iar restul s-au pus pe lucru. Au inlaturat conducatorii, guvernele, casele de finante si de sanatate, si au inceput sa conduca oamenii cu dreptate si intelepciune cereasca. Nauciti de puterea si stralucirea noilor conducatori, oamenii s-au lepadat in scurt timp de toate pornirile animalice si gandurile impure. Egalitatea in drepturi, altruismul, iubirea aproapelui si a naturii au pus stapanire pe intreaga populatie terestra. Avocatii, veritabili partizani au rezistat cel mai mult, dar in final au cedat si ei din lipsa de procese. Nici cu politistii nu a fost usor. Desi masinile circulau numai cu viteza legala, numarul de amenzi ramanea constant. A fost nevoie de toata mila si rabdarea Sfintilor Apostoli pentru a-i face sa priceapa ce se intampla. Pe fondul scaderii dramatice a infractionalitatii, tribunalele au devenit facultati iar inchisorile camine studentesti. Tinerii au aruncat belciugele din nas, urechi si alte regiuni, au inchis cluburile si si-au gasit implinirea in cultivatul florilor de camp si cresterea broastelor testoase. Sotiile si-au descoperit simpatia pentru soacre si nurori, dispretul pentru shopping iar unele chiar au invatat sa parcheze cu spatele. Barbatii mai mergeau la streaptease dar numai pentru a ajuta cateva necajite sa se intretina la facultate. Copiii luau la cunostinta de furturi, crime si liber arbitru doar din cartile de istorie. Pentru prima data de la facerea lumii toate pareau ca au intrat in fagasul normal, fericirea suprema parea instaurata pe toata planeta si pericolul Apocalipsei eliminat pe vecie. Atunci pe neasteptate ne lovi napasta. Napasta aparu in persoana Sfantului Mucenic Pantelimon, numit prin inalta decizie conducator peste teritoriul de la intorsatura Carpatilor, acea bucatica de pamant binecuvantata cu o frumusete aparte si cam atat. Sfantul s-a infatisat cu parul valvoi, mataniile stranse in pumni si privirea disperata. Putea aborda relativ calm orice subiect dar la cea mai mica aluzie despre Romania, fosta lui tara, il apucau spasme violente si Sfantul dadea glas unor ragete cumplite. Marele Arhanghel Mihail a cugetat indelung, a convocat Preainaltul Consiliu si a cerut un voluntar in locul sfantului bolnav la minte. Cum toti au luat pozitia ghiocelului, Sf. Arhanghel s-a enervat cumplit, i-a facut pe toti cu ou si cu otet, dupa care a hotarat ca preia el insusi conducerea acestei tari de nici 6 milioane de oameni, de fapt copiii si bunicii celor plecati la lucru in strainatate. China a ramas sub guvernarea lui Rafail care desi mai avea india pe cap n-a protestat nici o secunda. intr-adevar zvonurile despre acest popor erau mult prea infioratoare. Arhanghelul Mihail a preluat conducerea acum patru ani si de atunci lucrurile au inceput sa mearga tot mai prost. Primele rapoarte aratau promitator, dar la nici un an au incetat cu desavarsire si atunci am fost eu insarcinat cu spionarea discreta a crizei romane. Acuma, cat de discret pot fi eu, cu bubuiturile mele, las pe altii sa decida. in cele ce urmeaza voi expune procesele sociale la care am asistat in aceasta lunga si penibila pentru mine, perioada. Dupa cum se poate afla din arhiva televiziunii romane, Arhanghelul Mihail si-a inceput carmuirea intr-o zi de vara, invesmantat in straiele de sarbatoare, cu coroana de aur pe cap si spada de foc la cingatoare. A zburat cateva minute deasupra Casei Poporului, binecuvantand-o, apoi deasupra Catedralei Mantuirii Neamului, tot neterminata, si ar mai fi zburat el mult si bine daca nu-l lovea un elicopter Smurd cu o gravida la bord. Sigur ca cei din elicopter nu au patit nimic, gratie ocrotirii divine, dar arhanghelul s-a ales cu o cicatrice urata pe fata si o aripa belita la varf. Cu toate acestea si-a pastrat cumpatul si in dupa-amiaza aceleiasi zile si-a facut intrarea la Cotroceni. Ceremonia s-a desfasurat intr-un cadru distins chiar daca participarea personalitatilor politice si culturale n-a fost pe masura asteptarilor. Se pare ca dintr-o nefericita coincidenta in acea zi era programat un meci de fotbal foarte important, asa ca la ceremonie au asistat doar cateva sotii ale marilor demnitari si doua femei de serviciu. Totusi televiziunile au difuzat-o a doua zi in reluare asa ca arhanghelul s-a bucurat de toata cinstea si atentia cuvenita. imediat primarii marilor orase au organizat petreceri de amploare in cinstea noului conducator. Mihail a protestat la inceput din cauza cheltuielilor exagerate dar i s-a explicat ca acesta este obiceiul pamantului si ca cu el sau fara el un Festival al Berii tot trebuie sa se faca. La invitatia autoritatilor locale conducatorul a aparut pe toate scenele amenajate in aer liber, ca sa spuna un Tatal Nostru inainte de cativa mititei traditionali sau un gratar cu mujdei. De asemenea a fost rugat sa transforme apa in bere ca sa convinga de puterea sa si pe cei mai necredinciosi. in urma minunilor infaptuite, romanii, acum foarte credinciosi, au ciocnit "in sanatatea Sfintasorului!" si i-au compus melodii pe acorduri de manele precum "Mai Mihaile, mai Mihaile, io nu mai pot, of, fara tineee!". Dupa o saptamana de chefuri, eroul Paradisului a inceput sa dea semne de neliniste. A zburat in toate bisericile, indemnand oamenii la modestie, dragoste si cumpatare, dar mai ales la munca avand in vedere inexistenta ei generala. Din pacate la biserica nu erau decat babe si preoti de la care nimeni nu se astepta la asemenea porniri nobile. Cel care l-a doborat pe Lucifer nu s-a lasat descurajat. A luat cu asalt televiziunile, radiourile si publicatiile romane. A participat la talk-show-uri alaturi de vedetele timpului dand nastere unor emisiuni extrem de interesante de genul: "in prima parte il avem cu noi pe reprezentantul Domnului pe pamant, iar in a doua aflam unde-si mai pun romancele silicoane anul acesta." Mihail tot nu s-a dat batut si a inceput sa dea el insusi nenumarate exemple de harnicie, seriozitate si bunavointa. S-a mutat de la Cotroceni intr-un bloc de la periferie, unde a fost imediat propus si ales administrator. sedintele de bloc i-au scos primele fire albe de la Geneza incoace. S-a apucat sa creasca o ferma de gaini dar inspectorii sanitari i-au inchis afacerea pe motiv ca streseaza pasarile cu aripile lui supradimensionate. A cumparat un teren si a inceput sa-l are si sa-l semene ca sa creasca grau si sa faca paine. imediat a fost obligat sa-si faca societate pe actiuni si sa le scoata la bursa, iar in anul urmator un senator de Bucuresti, mare exportator de cereale, i-a cumparat toate actiunile si l-a scos din consiliul de administratie. A infiintat o mare universitate de stiinte cu un sistem al educatiei fara cusur, dar in urma primei sesiuni de restante, studentii au plecat in grup la alte universitati unde se putea promova si fara, citez, "sa citim din carti, auzi ce tampenie!". S-a apucat sa asfalteze gropile din capitala dar firmele de canalizare distrugeau noaptea ce el punea ziua, mai ceva ca-n balada lui Manole. Atunci a proiectat o autostrada de la Constanta pana la Oradea si dupa ce a facut rost de fonduri si utilaje, i s-a adus la cunostinta ca legea inca nu-i permite sa se bage abuziv peste terenul bietilor tarani fara despagubiri corespunzatoare. Dupa sase luni de negocieri, Mihail a priceput ca toti banii de autostrada nu-i ajung sa despagubeasca corespunzator nici macar patru dintre bietii tarani. Desi rabdarea unui sfant este cat apa oceanului, de la o vreme tot se evapora. Sacait noapte de noapte de chefurile unei blonde de la etajul doi, Mihail scoase intr-o dimineata sabia din teaca si instaura prima dictatura ingereasca din istorie. La un semn a otravit apele, pamantul nu a mai dat roada, vacile nu au mai produs lapte, porcii nu s-au mai ingrasat. A transmis poporului ca numai munca si iubirea aproapelui va readuce belsugul pe pamant. Romanii au ramas cateva zile stupefiati. Vreo douazeci chiar au pus mana pe unelte, dar restul pregatea contraofensiva. si Doamne, cumplita a mai fost! importul de bauturi si alimente contrafacute a explodat peste noapte. Copiii au fost crescuti cu sucuri energizante si batoane de ciocolata, adultii se hraneau cu seminte turcesti si beau vodka ruseasca. La televizor, mii de ore au fost dedicate conducatorului divin. Analisti de o obiectivitate mai presus de orice indoiala, l-au acuzat de nepotism, ca cica ar fi ceva unchi de-al lui Hristos si ca de la inceput s-a pus bine pe langa Cel de Sus inscenandu-i Satanei toata tarasenia. Ca se da mare tot timpul cu pectoralii la vedere ca un actor de mana a doua, ca lipsa organelor sexuale nu l-a impiedicat sa se holbeze la decolteul unei stiriste. O cutremuratoare rasturnare de situatie a provocat blonda de la doi care a aparut in direct, sedusa si abandonata, si cu un copil de gat. i-au ridiculizat discursurile, gesturile si privirile, l-au acuzat de distrugerea unui neam vechi si mandru, cu valori spirituale de nezdruncinat. "Romani, vom merge la Dumnezeu sa ne faca dreptate!" E drept ca voluntari nu s-au prea oferit. Totul a culminat cu proteste de strada, incendieri, furturi la drumul mare, batai ale suporterilor cu jandarmii, iar in final doua mii de ortaci au luat calea Bucurestiului, ca sa le creasca lefurile. Bietul Mihail n-a mai suportat sa vada atata scandal si cu lacrimi in ochi, a vindecat ranile pamantului restabilind ordinea fireasca a naturii. Romanii s-au oprit din proteste si cum tot erau in strada au organizat un nou festival al victoriei, cu bere si mititei. Ba chiar s-au gasit vreo doi analisti sa-l vorbeasca de bine. Dar Mihail nu mai era arhanghelul de odinioara. in prezent, Doamne, locuieste in acelasi apartament cu doua camere, fumeaza trei pachete pe zi, iar unii spun ca s-a apucat de bautura si ca la betie injura ca un tirist. Mai iese uneori la piata unde isi tarsaie aripile ingalbenite de nicotina impreuna cu un carucior pentru alimente. Babele ii mai dau cateva poame, asa de pomana, iar copiii il batjocoresc cu apelative precum "Zburatacila" sau "Jumulitu". De curand am auzit ca si-a amanetat sabia ca sa-si plateasca chiria. A chelit aproape complet. Doamne, Te rog si eu si tot Preainaltul Consiliu, fa o minune si ia-l la Tine. Are nevoie de macar doua-trei milenii ca sa-si revina, asta daca mai este posibil. Pentru mine solicit inca o data transferul, nu stiu cat ma mai rabd pana nu-i trasnesc pe toti si nu vreau asa pacat pe sufletul meu. Poporul asta nu pare diferit de altele, dar este cu siguranta, iar pe masura ce trece timpul pare sa-i molipseasca si pe vecini. De la unguri ma asteptam dar de la austrieci? si aud ca nemtii tin mai nou Oktoberfest-ul pana-n ianuarie. Asadar explicatii nu pot da, sperante nici atat. O singura sugestie imi vine in minte. N-ar fi oare momentul sa lasam mandria la o parte si sa-l iscodim pe Necuratul, asta totdeauna s-a priceput la rele. Poate cumva ne da o idee, ii oferim si noi ceva, cine stie? Trebuie numai sa dam de el, dar stati asa, parca imi amintesc ca si-a facut cu mult, mult timp in urma, o vila de vacanta undeva in Europa, stati sa verific... O, Doamne!!! | index 'pageview'); 